|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑΥΠΟΥΡΓΕΙΟ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣΓΕΝΙΚΗ ΔΙΕΥΘΥΝΣΗ ΑΝΘΡΩΠΙΝΟΥ ΔΥΝΑΜΙΚΟΥ ΔΗΜΟΣΙΟΥ ΤΟΜΕΑΔΙΕΥΘΥΝΣΗ ΠΡΟΓΡΑΜΜΑΤΙΣΜΟΥ ΚΑΙ ΑΝΑΠΤΥΞΗΣ ΑΝΘΡΩΠΙΝΟΥ ΔΥΝΑΜΙΚΟΥΤΜΗΜΑ ΑΝΑΠΤΥΞΗΣ ΑΝΘΡΩΠΙΝΟΥ ΔΥΝΑΜΙΚΟΥ  |  |  | | --- | --- | | **Ταχ. Δ/νση** | : Β. Σοφίας 15 | |  | 106 74 Αθήνα | | **Πληροφορίες** | : Παναγιώτα Καραγεώργη | | **Τηλέφωνο** | : 2131313261 | | **e-mail:** | : [p.karageorgi@ydmed.gov.gr](mailto:p.karageorgi@ydmed.gov.gr) | | **ΑΝΑΡΤΗΤΕΟ ΣΤΟ ΔΙΑΔΙΚΤΥΟ**  **ΕΞ.ΕΠΕΙΓΟΝ - ΠΡΟΘΕΣΜΙΑ**  Αθήνα, 20 Νοεμβρίου 2016  Αρ. Πρ: ΔΙΠΑΑΔ/Φ.2/44/οικ.  **Αποστολή με ηλεκτρονικό ταχυδρομείο**  **ΠΡΟΣ :**  **1**.Όλα τα Υπουργεία,  Διευθύνσεις Διοικητικού /Προσωπικού  **2**.Όλες τις Γενικές και Ειδικές Γραμματείες  Διευθύνσεις Διοικητικού /Προσωπικού  **3**.Όλες τις Ανεξάρτητες Αρχές  Διευθύνσεις Διοικητικού/Προσωπικού  **4**.Όλες τις Αποκεντρωμένες Διοικήσεις του Κράτους |  |  |

**ΘΕΜΑ: Βραχυπρόθεσμο πρόγραμμα πρακτικής άσκησης, «ERASMUS for Public Administration».**

Η Ευρωπαϊκή Επιτροπή συνεχίζει και για το **έτος 2018** το «Βραχυπρόθεσμο πρόγραμμα πρακτικής άσκησης – Erasmus for Public Administration» για δημόσιους υπαλλήλους των κρατών – μελών με σκοπό τη βελτίωση των γνώσεων τους και της κατανόησης των ευρωπαϊκών οργάνων και πολιτικών.

Το Πρόγραμμα το οποίο διοργανώνει και πραγματοποιεί η Ευρωπαϊκή Σχολή Διοίκησης – EAS ([www.europa.eu/eas](http://www.europa.eu/eas)) απευθύνεται **σε νέους δημόσιους υπαλλήλους (Διοικητικούς, Ανώτατης Εκπαίδευσης)**, οι οποίοι **έχουν προσληφθεί μέχρι και πέντε έτη πριν από την προθεσμία υποβολής υποψηφιότητας** **και έχουν αποδεδειγμένη εργασιακή απασχόληση/εμπειρία τουλάχιστον έξι μηνών σε τομέα που σχετίζεται με θέματα ευρωπαϊκής πολιτικής**.

Απαραίτητη προϋπόθεση είναι η γνώση σε άριστο επίπεδο δύο γλωσσών: **Αγγλικής** **και Γαλλικής** **ή Αγγλικής και Γερμανικής**.

Επίσης, οι υποψήφιοι δεν θα πρέπει να έχουν εργασθεί ή να έχουν συμμετάσχει σε άλλο πρόγραμμα εκπαίδευσης σε όργανα ή φορείς της Ευρωπαϊκής Ένωσης.

Για το έτος 2018 έχουν οριστεί 3 περίοδοι εκπαίδευσης:

* **6 έως 16/03/2018**
* **5 έως 15/06/2018**
* **16 έως 26/10/2018**

Για το πρόγραμμα που θα διεξαχθεί στις παραπάνω περιόδους από τη διοργανώτρια Ευρωπαϊκή Σχολή Διοίκησης ζητήθηκε η κάθε χώρα να υποβάλει, μέσω της Αντιπροσωπείας της, κατάλογο με υποψηφίους που πληρούν τις προϋποθέσεις, για την πρώτη περίοδο μέχρι τις **15-12-2017**, για την δεύτερη περίοδο μέχρι τις **28-02-2018** και για την τρίτη περίοδο μέχρι τις **06-07-2018** πλην όμως οι αιτήσεις πρέπει να διαβιβαστούν στη Μόνιμη Αντιπροσωπεία, για την πρώτη περίοδο έως τις **12-12-2017**, για την δεύτερη περίοδο έως τις **23-02-2018** και για την τρίτη περίοδο έως τις **03-07-2018.** Σημειώνεται, ότι οι συγκεκριμένες προθεσμίες, δηλ. **η 12η Δεκεμβρίου 2017, η 23η Φεβρουαρίου 2018 και η 3η Ιουλίου 2018** είναι **καταληκτικές** και δεν θα γίνονται δεκτές οι αιτήσεις μετά την πάροδό τους.

Κατόπιν των ανωτέρω, παρακαλούνται οι Διευθύνσεις Διοικητικού/Προσωπικού των Υπουργείων και των φορέων να μας διαβιβάσουν εντός αποκλειστικών προθεσμιών οι οποίες λήγουν, για την πρώτη περίοδο **την Τρίτη 05 Δεκεμβρίου 2017,** για τη δεύτερη περίοδο **την Παρασκευή 16 Φεβρουαρίου 2018** και για την τρίτη περίοδο **την Τρίτη 26 Ιουνίου 2018,** το Βιογραφικό Σημείωμα των ενδιαφερομένων (European CV - το οποίο μπορεί να βρεθεί στον ακόλουθο σύνδεσμο: <https://europass.cedefop.europa.eu/editors/en/cv/compose>) καθώς και το ατομικό έντυπο με τα στοιχεία τους, τα οποία και επισυνάπτονται, σε ηλεκτρονική μορφή (μορφή αρχείων **.pdf** ή **.doc** – όχι σκαναρισμένα ως εικόνες), στο e-mail: [p.karageorgi@ydmed.gov.gr](mailto:p.karageorgi@ydmed.gov.gr) προκειμένου να προωθηθούν από την υπηρεσία μας οι υποψηφιότητες που πληρούν τις προϋποθέσεις που τίθενται από το πρόγραμμα και να διαβιβαστούν τα σχετικά έγγραφα στη Μόνιμη Ελληνική Αντιπροσωπεία στην Ε.Ε.

Με δεδομένο τον περιορισμένο αριθμό των θέσεων που διατίθενται στη χώρα μας (**4 θέσεις και για τις τρεις περιόδους**) καθώς και την κατανομή αυτών η οποία είναι 2 θέσεις για την πρώτη περίοδο, 1 θέση για την δεύτερη περίοδο και 1 θέση για την τρίτη περίοδο, **η κάθε υπηρεσία καλείται να προωθήσει μία μόνο υποψηφιότητα από το σύνολο των αιτήσεων** που θα υποβληθούν ενώπιόν της, λαμβάνοντας υπόψη ότι **το κόστος στην κάλυψη των εξόδων μετάβασης και επιστροφής καλύπτεται από το φορέα του κράτους-μέλους του συμμετέχοντα**.

Επισημαίνεται ότι **η υπηρεσία προέλευσης του υποψηφίου είναι αποκλειστικά αρμόδια για τη διαβίβαση των αιτήσεων από την οποία θα τεκμαίρεται και η σύμφωνη γνώμη για τη συμμετοχή.**

Η Επιτροπή αναλαμβάνει την οργάνωση και τη δαπάνη πραγματοποίησης του προγράμματος και διαμονής των συμμετεχόντων (το πρωινό και κάποια γεύματα).

**Σημειώνεται ότι η τελική επιλογή πραγματοποιείται από την Ευρωπαϊκή Σχολή Διοίκησης κι όσοι επιλέγονται ενημερώνονται προσωπικά από αυτή, έναν μήνα περίπου μετά τη λήξη της προθεσμίας υποβολής των αιτήσεων.**

Οι Διευθύνσεις Διοικητικού/Προσωπικού των Υπουργείων, των Γενικών και Ειδικών Γραμματειών και των φορέων παρακαλούνται να διαβιβάσουν άμεσα, ηλεκτρονικά, την παρούσα εγκύκλιο σε όλους τους εποπτευόμενους φορείς.

Επίσης, παρακαλούνται οι Αποκεντρωμένες Διοικήσεις του Κράτους να διαβιβάσουν άμεσα, ηλεκτρονικά, την παρούσα σε όλους τους Ο.Τ.Α. α’ και β’ βαθμού που εμπίπτουν στην αρμοδιότητά τους.

**Ο Προϊστάμενος της Γενικής Διεύθυνσης**

**Γιάννης Σπηλιωτόπουλος**

**Συνημμένα:**

* Europass CV
* Έντυπο στοιχείων υποψηφίου

**Εσωτερική Διανομή (Με Ηλεκτρονικό Ταχυδρομείο):**

* Γραφείο Υπουργού Διοικητικής Ανασυγκρότησης
* Γραφείο Γενικού Γραμματέα
* Δ/νση Διοικητικών Υπηρεσιών